Diari Oficial de la Generalitat Valenciana


Sumari del DOGV 8541, del 06-05-2019 (2019/3212)

Informació pública de l'aprovació de l'informe ambiental i territorial estratègic de la modificació puntual número 33 del Pla general.
--------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3212


Data del document
:   28-03-2019

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 33 del Pla general. [2019/3212]  
En compliment del que es disposa en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es publica el Decret número 1094/2019, de data 27 de març de 2019, relatiu a l'informe ambiental i territorial estratègic de la modificació puntual número 33 del Pla general:  
«Decret 1094/2019  
Vist l'informe tècnic i jurídic emés per Jesús Quesada Polo, director de l'Àrea d'Urbanisme, i Jesús Puentes Quiles, cap de l'Oficina Jurídica d'Urbanisme, en relació amb l'expedient d'avaluació ambiental i territorial estratègica de la modificació puntual número 33 del Pla general de Petrer, que, literalment transcrit, diu:  
«Antecedents  
I. Planejament vigent  
El planejament vigent en el municipi de Petrer el constitueix el Pla general aprovat definitivament mitjançant resolucions de la Comissió Territorial d'Urbanisme d'Alacant de dates 28 de novembre de 1997 i 30 de gener de 1998, publicat en el Butlletí Oficial de la Província d'Alacant número 110 de 18.05.1998 i ressenya en el Diari Oficial de la Generalitat Valenciana número 3291 de 22.07.1998.  
Aquest planejament va ser sotmés a avaluació d'impacte ambiental, expedient 105/97-AIA, i es va obtindre la declaració d'impacte ambiental mitjançant Resolució de 2 d'octubre de 1997, del director general per al desenvolupament sostenible.  
II. Règim vigent reculades obligatòries.  
El Pla general en la seua ordenació detallada regula en l'apartat 10 de l'article 5.2 de les normes urbanístiques el concepte de «reculada» i en l'apartat 2.a.3) de l'article 5.6 es refereix a la reculada obligatòria de l'edificació sota rasant per a la tipologia aïllada, residencial i unifamiliar.  
III. Documentació, objecte, àmbit i justificació.  
Documentació: a iniciativa de l'Ajuntament, els serveis tècnics municipals dependents de la Regidoria d'Urbanisme han redactat el document de modificació puntual número 33 del Pla general, així com el document inicial estratègic corresponent, per a sotmetre l'expedient a avaluació ambiental i territorial estratègica.  
Objecte: l'objecte de la modificació de planejament consisteix a explicitar que les reculades obligatòries afecten l'edificació sota rasant en les zones d'ordenació industrial adossada i polígons, així com regular les possibilitats d'actuació en aquesta àrea de reculada en la zona d'ordenació industrial polígons per a elements auxiliars o complementaris de l'activitat.  
Àmbit: la modificació afecta el sòl urbà i urbanitzable que està qualificat com a zones d'ordenació industrial, adossada i polígons.  
  
Justificació: la proposta de modificació naix perquè, si bé la regulació actual no ha ocasionat molta problemàtica, sí ha donat lloc a diversos conflictes i situacions en la seua aplicació a les zones d'ordenació industrial adossada i polígons, considerant convenient especificar, igual que en la tipologia residencial aïllada, que per a la tipologia industrial en les zones d'ordenació adossada i polígons no es permet tampoc l'ocupació de l'àrea de reculada sota rasant en qualsevol situació en soterrani i el «pati anglés». Així mateix, en la zona d'ordenació industrial polígons amb tipologia aïllada i industrial, es pretén regular expressament que les instal·lacions complementàries o auxiliars de l'activitat que hagen de situar-se annexes a l'edifici (centres de transformació, compressors, places d'aparcament cobert, etc.) puguen ocupar la zona de reculada.  
  
IV. Inici d'expedient d'EATE.  
Mitjançant Decret d'Alcaldia número 350, de data 6 de febrer de 2019, es va acordar iniciar el procediment d'avaluació ambiental i territorial estratègica de la proposta de modificació puntual número 33 del Pla general; i, en conseqüència, sotmetre el document de modificació conjuntament amb el document inicial estratègic, redactats pels serveis tècnics municipals, a consulta de les administracions públiques afectades, per un termini de 20 dies hàbils.  
V. Consultes realitzades.  
L'Ajuntament ha sotmés la documentació redactada a consulta de les següents administracions públiques per un termini de 20 dies amb el següent resultat:  
  
Data de consulta Data presentació d'informe Administració pública consultada  
14.02.2019 14.03.2019 Direcció Territorial d'Urbanisme d'Alacant  
14.02.2019 € DG Medi Natural i Avaluació Ambiental-Paisatge  
  
  
Als anteriors antecedents li són aplicables els següents  
  
Fonaments tècnics i jurídics  
Primer. Avaluació ambiental i territorial estratègica.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental (LAA), i al dret autonòmic mitjançant la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (TRLSRU/15), estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació dels efectes de determinats plans i programes en el medi ambient.  
Segon. Identificació i valoració dels possibles efectes sobre el medi ambient.  
Normativa: l'article 46 de la LOTUP estableix que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten i aproven per una administració pública i l'elaboració i aprovació dels qual l'exigisca una disposició legal o reglamentària o acord del Consell, complint els supòsits de l'apartat 1 d'aquest article, i l'apartat 3 del mateix article 46 de la LOTUP afig que l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits allí previstos i tenint en compte els criteris establits en l'annex VIII de la llei, tot això prèvia consulta a les administracions públiques afectades a què es refereixen els articles 48.d) i 51.1 de la LOTUP i d'acord amb les fases de la tramitació exposades en l'article 49.  
  
Document inicial estratègic (DIE): el DIE, al contingut íntegre del qual remetem, conté l'anàlisi de l'objecte de la modificació, de les alternatives i justificació de la seleccionada, i dels efectes previsibles sobre el medi ambient i sobre els elements estratègics del territori. Segons el DIE la modificació no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
Consultes: quant als informes rebuts de les administracions públiques consultades, s'observen les següents consideracions tant de tipus legal com ambiental i territorial que exposem:  
1. Servei Territorial d'Urbanisme d'Alacant:  
El Servei Territorial d'Urbanisme d'Alacant en informe de data 12.03.2019 considera que la modificació proposada afecta l'ordenació detallada, en afectar les ordenances particulars d'edificació en les subzones, per la qual cosa la competència per a l'aprovació definitiva correspon a l'Ajuntament. Determina que l'òrgan ambiental i territorial en el procediment és l'Ajuntament de Petrer. I, finalment, des del punt de vista de les competències d'aqueix servei territorial, considera necessari que ?...ha de justificar-se si la previsió relativa a les instal·lacions complementàries implica un increment d'edificabilitat, en aquest cas estaríem davant una actuació de dotació, per la qual cosa haurien d'implementar-se els mecanismes necessaris per al manteniment de l'estàndard dotacional global i la cessió a l'administració de l'aprofitament que li correspon d'acord amb el que s'estableix en l'article 77 de la LOTUP?.  
A l'última puntualització de l'informe, cal contestar que la regulació sobre la possibilitat d'ocupar l'àrea de reculada per les instal·lacions complementàries de l'activitat, que la modificació inclou en l'article 6.24 de les normes urbanístiques, no suposa ni pot suposar un increment d'edificabilitat, ja que en cap articulat de les normes urbanístiques del Pla general s'explicita tal supòsit, i tan sols es tracta de permetre la seua ubicació i computant com a edificabilitat en la zona de reculada i per als supòsits de les instal·lacions citades.  
Tercer. Proposta d'acord.  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural i, consultades les administracions públiques amb competències afectades, es pot concloure que el procediment d'avaluació ambiental simplificada és suficient per a determinar que la modificació puntual número 33 del Pla general de Petrer no té efectes significatius sobre el medi ambient i el territori.  
  
D'acord amb el que s'ha exposat, es proposa emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 33 del Pla general de Petrer; és procedent continuar la tramitació de la modificació de planejament conforme a la seua normativa sectorial.  
Quart. Publicitat i vigència.  
L'article 51.7 de la LOTUP regula que la resolució de l'òrgan ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu que, en aquest cas, coincideixen en l'Ajuntament, a l'efecte de continuar el procediment d'aprovació del pla conforme a la normativa sectorial.  
  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada del pla.  
La resolució que emet l'informe ambiental i territorial estratègic no serà susceptible de cap recurs, sense perjudici dels que, si escau, siguen procedents en via administrativa o contenciosa administrativa contra l'acord d'aprovació de l'instrument de planejament.  
Cinqué. Òrgan competent.  
La lletra c) de l'article 48 LOTUP regula l'òrgan ambiental i territorial, que és aquell que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques i, en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals en l'elaboració del pla o del programa.  
  
En principi, i amb caràcter general, l'òrgan ambiental i territorial és l'òrgan autonòmic dependent de la conselleria competent en matèria d'ordenació del territori i medi ambient; però la norma estableix que ho serà l'ajuntament del terme municipal de l'àmbit de planejament objecte de l'avaluació ambiental en els següents casos:  
  
?1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.-  
  
En el present supòsit, l'instrument de planejament afecta, únicament i exclusivament, l'ordenació detallada del sòl urbà i urbanitzable del Pla general ?que ha sigut avaluat ambientalment?, per la qual cosa l'òrgan ambiental i territorial estratègic és l'Ajuntament de Petrer.  
  
L'òrgan de l'Ajuntament competent, atés que no hi ha norma que l'atribuïsca expressament a un altre òrgan municipal, és l'alcalde president, en virtut de la competència residual ex article 21.1.s) de la Llei 7/1985, de 2 d'abril, reguladora de les bases del règim local.»  
En virtut d'això, i en aplicació de les facultats que la legislació de règim local em confereixen, resolc:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 33 del Pla general de Petrer, per considerar que no té efectes significatius en el medi ambient.  
  
Segon. Publicar la present resolució en el Diari Oficial de la Generalitat Valenciana, i indicar que, per no ser un acte definitiu en via administrativa, no es pot interposar cap recurs contra aquesta, sense perjudici dels que, si escau, siguen procedents en via administrativa o contenciosa administrativa contra l'acord d'aprovació de l'instrument de planejament.»  
Cosa que es publica perquè se'n prenga coneixement.  
  
Petrer, 28 de març de 2019.- L'alcaldessa: Irene Navarro Díaz.